
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 108 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

98. Διάρκεια φοίτησης στοΤμήμα Πτυχιούχων Ανωτάτων 

Σχολών ΠΑΤΕΣ/ΣΕΛΕΤΕ από το ακαδημαϊκό έτος 
1999-2000 . 

99. Ίδρυση εργαστηρίου Ιατρικής Γενετικής στην Ιατρι¬ 

κή Σχολή του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού 
του κανονισμού... 

100 . Τροποποίηση του Π.Δ. 88/1998 «Καθιέρωση εντύπου 

συνταγής χορήγησης φαρμάκων για το Δημόσιο και 
τους ασφαλιστικούς οργανισμούς» (Α’ 82). 

101. Τροποποίηση του Π.Δ. 364/1988 "Αναγνώριση Ελλη¬ 

νικών πλοίων ως επιβατηγών και τροποποίηση των 
προϋποθέσεων για την δρομολόγησή τους στις 
ακτοπλοϊκές συγκοινωνίες και την έκδοση του πρώ¬ 
του πιστοποιητικού ασφαλείας" (Α159) όπως τροπο¬ 
ποιήθηκε με το Π.Δ. 333/1995 (Α 179). 


ΠΡΟΕΔΡΙΚΑ ΔΙΑΤΑΓΜΑΤΑ 

- : - (ΐ) 

Διάρκεια φοίτησης στο Τμήμα Πτυχιούχων Ανωτάτων Σχο¬ 
λών ΠΑΤΕΣ/ΣΕΛΕΤΕ από το ακαδημαϊκό έτος 1999-2000. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 3 και του άρθρου 3 (παρ. 
ΙακαιΤΤΟρτ^τοϋ ΝϊΔ,'789/70 (293 Α’) «Περί οργανώσεως και 
λειτουργίας της ΣΕΛΕΤΕ». 

2. Τις διατάξεις του άρθρου 61 παρ. 1 του Ν. 1566/85 (167 
Α’) «Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις». 

3. Την υπ’ αριθμ. 5/2.3.94 (θέμα 5) εισήγηση του Δ.Σ. της 
ΣΕΛΕΤΕ. 

4. Τις διατάξεις του άρθρου 29Ατου Ν. 1558/1985 και του 
άρθρου 27 του Ν. 2081/1992 (ΦΕΚ 154 Α’), όπως αντικατα- 
στάθηκανμετο άρθρο 1 παρ.2τουΝ. 2469/1997 (ΦΕΚ38 Α’). 

5. Το γεγονός ότι από τις διατάξεις του παρόντος Προεδρι¬ 
κού Διατάγματος προκαλείται ετήσια δαπάνη σε βάρος του 


Προϋπολογισμού Δημοσίων Επενδύσεων (Π.Δ.Ε.) του 
ΥΠ.Ε.Π.Θ. 56.800.000 δρχ. που χρηματοδοτείται κατά 75% 
από τις πιστώσεις του ΕΠΕΑΕΚ (Έργο 9645508 - ΣΑΕ 045/2). 

Η εν λόγω δαπάνη για το τρέχον έτος περιορίζεται στο ποσό 
των 19.000.000 δρχ. περίπου. 

^ 6. Τις διατάξεις της αριθμ. 1107147/1239/006Α/ 4.10.1996 

απόφασης του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (922 Β’). 

2 7. Την αριθμ. 28/1999 γνωμοδότηση του Συμβουλίου της 
Επικράτειας, μετά από πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομικών, 

3 αποφασίζουμε: 

1. Η διάρκεια φοίτησης στο Τμήμα Πτυχιούχων Ανωτάτων 
Σχολών της ΠΑΤΕΣ/ΣΕΛΕΤΕ από το ακαδημαϊκό έτος 1999- 
2000 είναι ετήσια. 

2. Τα χορηγηθέντα ή χορηγούμενα μέχρι το τέλος του ακα¬ 
δημαϊκού έτους 1998-99 από το τμήμα πτυχιούχων Ανωτάτων 
Σχολών της ΠΑΤΕΣ της ΣΕΛΕΤΕ πτυχία εξάμηνης φοίτησης 
είναι, ισότιμα και ισοδύναμα με τα πτυχία ετήσιας φοίτησης. 

3. Οι εγγραφέντες στην ΠΑΤΕΣ της ΣΕΛΕΤΕ μέχρι και το 
ακαδημαϊκό έτος 1998-99, οι οποίοι δεν ολοκλήρωσαν τη φοί¬ 
τησή τους και δεν διαγράφηκαν από τη σχολή, υποχρεούνται 
στην παρακολούθηση του προγράμματος ετήσιας φοίτησης. 

Άρθρο 2 

Τα Τμήματα πτυχιούχων Ανωτάτων Σχολών και πτυχιούχων 
Ανωτέρων Σχολών του άρθρου 2 παρ. 1 του Ν. 789/70 συγ¬ 
χωνεύονται σε ένα τμήμα πτυχιούχων Τριτοβάθμιας Εκπαί¬ 
δευσης. 

Η ισχύς του παρόντος Διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 19 Μάΐου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

Ίδρυση εργαστηρίου Ιατρικής Γενετικής στην Ιατρική 
Σχολή του Εθνικού και Καποδιστριακού Πανεπιστημί¬ 
ου Αθηνών και καθορισμός του εσωτερικού του κανο¬ 
νισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και7παρ. 5του Ν. 1268/82 (Α 87) 
όπως η τελευταία αυτή διάταξη τροποποιήθηκε με το άρθρο 
48 παρ. 2του Ν. 1404/83 (Α' 173). 

β) του άρθρου 1 περ. ίί του Π.Δ. 55/1996 "Περιορισμός συ- 
ναρμοδιοτήτων κατά την έκδοση διοικητικών πράξεων" (Α’ 48). 

2. Του άρθρου 29Ατου Ν. 1558/85 όπως αυτό προσετέθη 
με το άρθρο 27 του Ν. 2081 /92 (Α’ 154) και τροποποιήθηκε με 
το άρθροί παρ. 2ατου Ν. 2469/97 (Α’ 38). 

3. Τη γνώμη της Γενικής Συνέλευσης της Ιατρικής Σχολής του 
Πανεπιστημίου Αθηνών (συνεδριάσεις: 3-2-98 και 1-12-98). 

4. Το γεγονός ότι από τις διατάξεις του παρόντος διατάγ¬ 
ματος δεν προκαλείται επιβάρυνση στον κρατικό προϋπολο¬ 
γισμό ή στον προϋπολογισμό του Πανεπιστημίου Αθηνών. 

5. Την αριθμ. 79/1999 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ίδρυση - Αντικείμενο 

1. Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών εργαστήριο με τον τίτλο 
"Εργαστήριο Ιατρικής Γενετικής". Το εργαστήριο εξυπηρετεί 
εκπαιδευτικές, ερευνητικές και νοσηλευτικές ανάγκες στο 
γνωστικό αντικείμενο της διερεύνησης (διάγνωσης) ασθενών 
με γενετικά προβλήματα, της παροχής γενετικών συμβούλων 
και της πρόληψης γενετικών νοσημάτων. 

2. Το εργαστήριο εντάσσεται στον Τομέα Υγείας, Μητέρας 
και Παιδιού. 

Αρθρο 2 
Αποστολή 

1. Το εργαστήριο έχει ως αποστολή: 

α. Την κάλυψη των διδακτικών και ερευνητικών αναγκών σε 
προπτυχιακό και μεταπτυχιακό επίπεδο της Ιατρικής Σχολής 
καθώς και Τμημάτων του Πανεπιστημίου Αθηνών στα επιστη¬ 
μονικά αντικείμενα ενασχόλησής του. 

β. Τη συνεργασία κάθε μορφής με κέντρα ερευνών και ακα¬ 
δημαϊκά ιδρύματα της ημεδαπής ή της αλλοδαπής και την 
εκτέλεση πειραματικών ερευνητικών προγραμμάτων με σκο¬ 
πό τη μελέτη και αναζήτηση νέων θεραπευτικών μεθόδων. 

γ. Την εξυπηρέτηση κοινωνικών αναγκών, όταν και όποτε 
ζητείται συγκεκριμένη συνδρομή που ανήκει στα αντικείμενα 
του εργαστηρίου. 

δ. Την οργάνωση συνεδρίων, συμποσίων, σεμιναρίων, δια¬ 
λέξεων και μετεκπαιδευτικών μαθημάτων με σκοπό την ενημέ¬ 
ρωση του ιατρικού και λοιπού προσωπικού του εργαστηρίου. 

ε. Την παροχή υπηρεσιών κατά τα προβλεπόμενα στο π.δ. 
159/1984 (Α 53). 

2. Το έργο του εργαστηρίου διακρίνεται σε εκπαιδευτικό, 
ερευνητικό και κλινικοεργαστηριακό έργο: α) Το εκπαιδευτι¬ 
κό έργο περιλαμβάνει την εκπαίδευση των προπτυχιακών και 
μεταπτυχιακών φοιτητών, των ειδικευόμενων και ειδικευμέ¬ 
νων ιατρών και βιολόγων. Η εκπαίδευση των φοιτητών αφορά 


στην παρακολούθηση μαθημάτων σε μικρές ομάδες, σεμινά¬ 
ρια κ.λ.π. και στην παρακολούθηση εργαστηριακών ασκήσε¬ 
ων για την εξειδίκευσή τους στις κυτταρογενετικές και μο¬ 
ριακές τεχνικές. Η εκπαίδευση μεταπτυχιακών φοιτητών, ια¬ 
τρών και βιολόγων περιλαμβάνει θεωρητικά μαθήματα και 
εργαστηριακή εξειδίκευσή. Περιλαμβάνει ακόμη εκπόνηση 
διδακτορικών διατριβών, επίβλεψη και εξειδίκευσή για την 
στελέχωση κλινικοεργαστηριακών μονάδων Γενετικής. β)Το 
ερευνητικό έργο στοχεύει :(ι) στην εφαρμογή σύγχρονης τε¬ 
χνολογίας μελέτης των γενετικών νοσημάτων και στην έγκαι¬ 
ρη διάγνωση και πρόληψη σε ατομικό και πληθυσμιακό επί¬ 
πεδο, (ϋ) στην κατανόηση της παθοφυσιολογίας των γενετι¬ 
κών νοσημάτων και τη συσχέτιση του γονότυπου με τη 
φαινοτυπική έκφραση της νόσου και (ϋί) στη συνεχή βελτίω¬ 
ση της υπάρχουσας γνώσης και στην προτύπωση της νέας 
τεχνολογίας για την παρακολούθηση της δυναμικής και των 
νέων συνθηκών που διαμορφώνει η ανάλυση του ανθρώπινου 
γονιδιώματος, γ) Το κλινικοεργαστηριακό έργο περιλαμβά¬ 
νει (ί) κυτταρογενετική μελέτη ασθενών και των οικογενειών 
τους, με γενετικά νοσήματα, (ϋ) μοριακή ανάλυση ασθενών 
που πάσχουν από μονογονιδιακά γενετικά νοσήματα, αποκά¬ 
λυψη μεταλλάξεων και συσχέτιση του γονότυπου με κλινική 
έκφραση της νόσου, (ϋί) προγεννητικό έλεγχο γενετικών νο¬ 
σημάτων με κυτταρογενετικές και μοριακές τεχνικές και (ίν) 
παρακολούθηση ασθενών με γενετικά νοσήματα και παροχή 
οδηγιών για την θεραπευτική αντιμετώπισή τους. 

Άρθρο 3 
Προσωπικό 

1. Το εργαστήριο Ιατρικής Γ ενετικής στελεχώνεται από ια¬ 
τρικό και λοιπό προσωπικό που υπηρετεί κατά τη δημοσίευ¬ 
ση του παρόντος στο Πανεπιστήμιο Αθηνών καθώς και από 
προσωπικό που τοποθετείται σ’ αυτό σύμφωνα με τις κείμε¬ 
νες διατάξεις. Το ιατρικό προσωπικό αποτελείται από τον δι¬ 
ευθυντή και μέλη του Διδακτικού Ερευνητικού Προσωπικού 
(ΔΕΠ) της Ιατρικής Σχολής που η επιστημονική τους ενασχό¬ 
ληση εμπίπτει στα διδακτικά, ερευνητικά και νοσηλευτικά εν¬ 
διαφέροντα του εργαστηρίου. Το προσωπικό αυτό συμπλη¬ 
ρώνεται με ειδικευμένους και ειδικευόμενους ιατρούς, μέλη 
του ειδικού διδακτικού και τεχνικού προσωπικού (ΕΔΤΠ) και 
μέλη παραϊατρικού προσωπικού. Η τοποθέτηση των μελών 
ΔΕΠ και ΕΔΤΠ στο εργαστήριο γίνεται με τη διαδικασία του 
άρθρου 4 παρ. 1 (δ) του Ν. 2083/92 (Α’ 159), ενώ των υπολοί¬ 
πων κατηγοριών προσωπικού με τη διαδικασία που καθορί¬ 
ζουν οι κατά περίπτωση ισχύουσες διατάξεις. 

Άρθρο4 

Διοίκηση-Αρμοδιότητες 

1. Το εργαστήριο διευθύνεται από διευθυντή που είναι μέ¬ 
λος του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής και ορίζεται με τη διαδικασία του άρθρου 28 
παρ. 22 του Ν. 2083/92 (Α’ 159). 

2. Ο διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβάνο¬ 
νται: Ο συντονισμός του διδακτικού (προπτυχιακού - μετα¬ 
πτυχιακού) και ερευνητικού έργου του εργαστηρίου, η κα¬ 
τάρτιση και υποβολή στη Γενική Συνέλευση του Τομέα Υγεί¬ 
ας, Μητέρας και Παιδιού του ετήσιου προγράμματος 
λειτουργίας του εργαστηρίου και η μέριμνα για την τήρησή 
του, η μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η εισήγηση 
στη Γ ενική Συνέλευση του Τ ομέα για τον ορισμό των υπευθύ¬ 
νων για τα αναλώσιμα υλικά και τον κινητό εξοπλισμό και η 
υπογραφή των ιατρικών γνωματεύσεων και εγγράφων που 
εκδίδονται ή διακινούνται από το εργαστήριο. 

Άρθρο 5 

Εγκατάσταση-Λειτουργία 

1. Το εργαστήριο εγκαθίσταται και λειτουργεί σε πανεπι¬ 
στημιακούς χώρους και ειδικότερα στους χώρους του Χωρέ- 
μειου Ερευνητικού Εργαστηρίου της Ιατρικής Σχολής του 
Πανεπιστημίου Αθηνών, όπου ήδη υπάρχει η κατάλληλη κτι- 
ριακή υποδομή και ο αναγκαίος επιστημονικός εξοπλισμός. 
Για την άσκηση του κλινικοεργαστηριακού του έργου, το ερ¬ 
γαστήριο συνεργάζεται με την Α’ Παιδιατρική Κλινική. 

2.0 διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών, την 
παραμονή εργαζομένων στους χώρους όπου πραγματοποι¬ 
ούνται πειραματικές εργασίες. Ο διευθυντής ενημερώνεται 
για κάθε ερευνητική πειραματική εργασία πριν από την διε¬ 
ξαγωγή της και καθορίζει την προτεραιότητα χρήσης οργά¬ 
νων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο προ¬ 
σωπικό του εργαστηρίου ή σε άλλους ερευνητές, που έχουν 
ειδική επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται μετά τη χρησι¬ 
μοποίησή τους στην κατάσταση που είχαν παραδοθεί. 

4. Στο χώρο εγκατάστασης του εργαστηρίου υπάρχουν πι¬ 
νακίδες με τον ακριβή τίτλο του και τα στοιχεία του διευθυ¬ 
ντή. 

Άρθρο 6 

Έσοδα 

Τα έσοδα του εργαστηρίου προέρχονται από: α) Την εκτέ¬ 
λεση ερευνητικών προγραμμάτων που πραγματοποιούνται 
για ίδιο λογαριασμό ή λογαριασμό τρίτων, 
β) την πώληση ερευνητικών και εν γένει επιστημονικών 
προϊόντων, γ) την παροχή υπηρεσιών, σύμφωνα με το άρθρο 
3 παρ.3 του Π.Δ.159/1984 (Α 53), δ) τις πιστώσεις που διατί¬ 
θενται από την Ιατρική Σχολή με τη διαδικασία του εδαφίου ε 
της παρ. 1 του άρθρου 4 του ν. 2083/1992 (Α’ 159), ε) τις ειδι¬ 
κές εισφορές και χρηματοδοτήσεις από διεθνείς οργανι¬ 
σμούς, δημόσιες ή ιδιωτικές επιχειρήσεις και νομικά ή φυσι¬ 
κά πρόσωπα και στ) τις κληρονομιές, δωρεές και κληροδο¬ 
σίες που καταλείπονται στο Πανεπιστήμιο Αθηνών για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα 
βιβλία και στοιχεία: Βαθμολόγιο φοιτητών, Βιβλίο περιουσια¬ 
κών στοιχείων, Φάκελλος οικονομικών στοιχείων κάθε έτους, 
Κατάλογος επιστημονικών βιβλίων, περιοδικών και οργάνων, 
Αρχείο ερευνητικών προγραμμάτων, Βιβλίο μεταβολών προ¬ 
σωπικού, Αρχείο ασθενών με γενετικά νοσήματα, Πρωτόκολ¬ 
λο εισερχόμενης-εξερχόμενης αλληλογραφίας και κάθε άλ¬ 
λο βιβλίο ή στοιχείο το οποίο κρίνεται απαραίτητο ή προβλέ- 
πεται από ειδικές διατάξεις. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 19Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 100 
Τροποποίηση του Π.Δ. 88/1998 «Καθιέρωση εντύπου συντα¬ 
γής χορήγησης φαρμάκων για το Δημόσιο και τους ασφα¬ 
λιστικούς οργανισμούς» (Α’ 82). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 20 του Ν. 2458/97 
«Σύσταση κλάδου κύριας ασφάλισης αγροτών και άλλες δια¬ 
τάξεις» (Α’ 15). 

2. Τις διατάξεις των άρθρων 24 και 27 του Ν. 1558/85 «Κυ¬ 
βέρνηση και Κυβερνητικά Όργανα» (Α’ 137). 

3. Τις διατάξεις του Π.Δ. 372/1995 «Μεταφορά της Γενικής 
Γραμματείας Κοινωνικών Ασφαλίσεων από το Υπουργείο 
Υγείας, Πρόνοιας και Κοινωνικών Ασφαλίσεων στο Υπουρ¬ 
γείο Εργασίας» (Α’ 201). 

4. Την αρ. οικ. 1749/4.11.998 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφαλίσε¬ 
ων «Ανάθεση αρμοδιοτήτων στον Υφυπουργό Εργασίας και 
Κοινωνικών Ασφαλίσεων Φοίβο Ιωαννίδη» (Β’ 1171). 

5. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Δημοσίου, των ασφαλιστικών 
φορέων και του κρατικού προϋπολογισμού. 

6. Την αρ. 93/1999 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εργασίας και Κοι¬ 
νωνικών Ασφαλίσεων και Υγείας και Πρόνοιας, αποφασίζουμε: 

Άρθρο μόνο 

1. Στο τέλος του πρώτου εδαφίου της παρ. 1 του άρθρου 2 
του Π.Δ. 88/1998 (Α’ 82), προστίθεται εδάφιο ως εξής: 

«Εφόσον οι ανάγκες των ασφαλιστικών οργανισμών για κα¬ 
λύτερο έλεγχο της συνταγογράφησης το απαιτούν, είναι δυ¬ 
νατή η έκδοση και τριπλότυπων συνταγολογίων 150 φύλλων, 
εκ των οποίων τα 50 είναι πρωτότυπα χρώματος λευκού, τα 
50 αντίγραφα χρώματος κίτρινου και τα υπόλοιπα 50 χρώμα¬ 
τος γαλάζιου». 

2. Το άρθρο 4 του Π.Δ. 88/1998 (Α’ 82), αντικαθίσταται ως 
εξής: 

«Η εφαρμογή των διατάξεων του παρόντος καθίσταται 
υποχρεωτική από 31.5.99. 

Μέχρι την ανωτέρω ημερομηνία η εφαρμογή του συνταγο¬ 
λογίου είναι προαιρετική». 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 18 Μάΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΦΟΙΒ. ΙΩΑΝΝΙΔΗΣ Λ. ΠΑΠΑΔΗΜΑΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 101 
Τροποποίηση του Π.Δ. 364/1988 "Αναγνώριση Ελληνικών 
πλοίων ως επιβατηγών και τροποποίηση των προϋποθέ¬ 
σεων για την δρομολόγησή τους στις ακτοπλοϊκές συ¬ 
γκοινωνίες και την έκδοση του πρώτου πιστοποιητικού 
ασφαλείας" (Α 159) όπως τροποποιήθηκε με το Π.Δ. 
333/1995 (Ά179). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


Έχοντας υπόψη: 

1. Τις διατάξεις των άρθρων 2 (παράγραφος 1), 5 (παρ. 3), 

32, 36 και 168 (παρ. 1) του ν.δ. 187/1973 "Περί Κώδικος Δη¬ 
μοσίου Ναυτικού Δικαίου" (Α’ 261). 

2. Τις διατάξεις του άρθρου 36 του π.δ. 259/1988 "Οργανι¬ 
σμός Υπουργείου Εμπορικής Ναυτιλίας" (Α’ 117). 

3. Τις διατάξεις του άρθρου 29Ατου ν. 1558/1985 "Κυβέρ¬ 
νηση και κυβερνητικά όργανα (Α’ 137), που προστέθηκε με το 
άρθρο 27 του ν. 2081/1992 (Α’ 154) όπως αντικαταστάθηκε με 
το άρθρο 1 παρ. 2α του ν. 2469/1997 (Α’ 38). 

4. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του κρατικού προϋ¬ 
πολογισμού. 

5. Την 338/98 γνωμοδότηση του Συμβουλίου Εμπορικού 
Ναυτικού. 

6. Την 77/1999 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Εμπορικής Ναυτι¬ 
λίας, αποφασίζουμε: 

Άρθρο 1 

1. Το άρθρο 3 του π.δ. 364/1988 όπως αντικαταστάθηκε αρ¬ 
χικά με το άρθρο 1 του π.δ. 103/93 (Α'47) και στη συνέχεια με 
το άρθρο 2 του π.δ. 333/95, (ΑΊ79) αντικαθίσταται ως εξής: 

Άρθρο 3 

1. Για να αναγνωρισθεί ελληνικό πλοίο ως "επιβατηγό" πρέ¬ 
πει να πληροί τις ακόλουθες προϋποθέσεις ανάλογα με την 
περίπτωση: 

(α) Στην περίπτωση που εκτελεί διεθνείς πλόες πρέπει να 
συμμορφώνεται με τις απαιτήσεις της Διεθνούς Σύμβασης "Πε¬ 
ρί ασφαλείας της ανθρώπινης ζωής εν θαλάσση, 1974" (Δ.Σ. 
ΠΑΑΖΕΘ ’ 74) που κυρώθηκε με το Ν. 1045 /80 (Α'95) όπως ισχύ¬ 
ει κάθε φορά και των ισχυόντων εθνικών κανονισμών. 

(β) Στην περίπτωση που εκτελεί πλόες εσωτερικού πρέπει 
να συμμορφώνεται με τις απαιτήσεις των ισχυόντων εθνικών 
κανονισμών. 

2. Η αναγνώριση ελληνικού πλοίου ως "επιβατηγού", που 
πληροί τις απαιτήσεις της παραπάνω παραγράφου, συντε- 
λείται με την ολοκλήρωση των διαδικασιών του άρθρου 4 του 
παρόντος διατάγματος και επέρχεται με την έκδοση του 
πρώτου πιστοποιητικού ασφαλείας του. 

3. Ως χρόνος αναγνώρισης λαμβάνεται η ημερομηνία υπο¬ 
γραφής από το Διευθυντή της ΔΕΕΠ της "Ειδικής έκθεσης 
αναγνώρισης" του άρθρου 4 του παρόντος διατάγματος. 

4. Πλοία που αναγνωρίσθηκαν ως "ελληνικά επιβατηγό" και 
στη συνέχεια άλλαξαν σημαία, εφόσον επανέλθουν στην ελ¬ 
ληνική σημαία υπόκεινται στη διαδικασία αναγνώρισης μόνο 
για το μέρος που επιβάλλεται λόγω μετασκευών ή αλλαγής 
πλόων υπό τον όρο ότι τα σχέδια, μελέτες και λοιπά στοιχεία 
που είχαν υποβληθεί για την αναγνώριση εξακολουθούν να 
υπάρχουν στη ΔΕΕΠ." 

Άρθρο 2 

Το εδάφιο (γ) της παραγράφου 1 του άρθρου 4 του π.δ. 
364/1988 αντικαθίσταται ως εξής: 

"γ) Η ημερομηνία θέσης τρόπιδας και καθέλκυσης". 

Άρθρο 3 

Η παράγραφος 2 του άρθρου 5 του π.δ. 364/88 που είχε 
αντικατασταθεί αρχικά από το άρθρο 2 του π.δ. 103/93 και 
στη συνέχεια από το άρθρο 3 του π.δ. 333/95 αντικαθίσταται 
ως εξής: 


"2. Πλοία τα οποία αναγνωρίζονται ως "επιβατηγό", σύμφω¬ 
να με τις διατάξεις του παρόντος, εφόσον ζητήσουν αλλαγή 
πλόων μετά την αναγνώρισή τους, πρέπει να συμμορφώνο¬ 
νται προς τις απαιτήσεις της ισχύουσας νομοθεσίας για τα 
επιβατηγό πλοία, ανάλογα με την κατηγορία τους". 

Άρθρο 4 

Το άρθρο 7 του π.δ. 364/88 αντικαθίσταται ως εξής: 

«Άρθρο 7 

Τροποποίηση του Π.Δ. 684/76 

Το άρθρο 2 του Π .Δ. 684/76 "περί διατάξεων αφορωσώντην 
δ’ επιβατηγών πλοίων, εξυπηρέτησιν των ακτοπλοϊκών συ¬ 
γκοινωνιών της χώρας" (Α 249) αντικαθίσταται ως εξής: 

1. Κάθε ελληνικό επιβατηγό πλοίο κατά το χρόνο που ζη¬ 
τείται η δρομολόγησή του πρέπει να είναι εφοδιασμένο με 
ισχύον πιστοποιητικό ασφαλείας του οποίου η έκδοση προ- 
βλέπεται από τους εθνικούς κανονισμούς επιθεωρήσεων και 
ασφαλείας που ισχύουν κάθε φορά για επιβατηγό πλοία ανά¬ 
λογα με τους πλόες που εκτελεί. Εφόσον το πλοίο τελεί σε 
ακινησία για λόγο που προβλέπεται στο άρθρο 173 του Κώ¬ 
δικα Δημοσίου Ναυτικού Δικαίου (ΝΔ 187/1973/Α 261) πρέ¬ 
πει να προσκομίζεται από τον ενδιαφερόμενο βεβαίωση της 
Διεύθυνσης Ελέγχου Εμπορικών Πλοίων (ΔΕΕΠ), ή του αρ¬ 
μόδιου τοπικού κλιμακίου, από την οποία να προκύπτει η αι¬ 
τία της ακινησίας και να γίνεται εκτίμηση, κατά το δυνατόν, 
για τον χρόνο επανεκκίνησής του. 

2. Οι προϋποθέσεις που τίθενται στο παρόν άρθρο πρέπει 
να υφίστανται σε κάθε μορφή δρομολόγησης (τακτικής, 
έκτακτης, περιοδικής ή ετήσιας)". 

Άρθρο 5 

Μεταβατικές διατάξεις 

Επιβατηγό πλοία υπό ελληνική σημαία εφοδιασμένα με πι¬ 
στοποιητικό ΠΑΑΖΕΘ προσωρινής ισχύος όπως προβλέπε- 
ται από την παράγραφο 7 του άρθρου 3 του β.δ. 542/1968 
όπως τροποποιήθηκε με το άρθρο 8 του π.δ. 364/1988 τα 
οποία σύμφωνα με τις διατάξεις του π.δ. 333/95 αναγνωρί¬ 
σθηκαν με παρατηρήσεις που δεν προβλέπονται από τις δια¬ 
τάξεις των Διεθνών Συμβάσεων και Κανονισμών μπορούν να 
υποβληθούν σε διαδικασία συμπληρωματικής αναγνώρισης 
σύμφωνα με τις διατάξεις του παρόντος διατάγματος. 

Άρθρο 6 

Ισχύς- Καταργούμενες διατάξεις 

1. Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

2. Από την έναρξη ισχύος του παρόντος προεδρικού δια¬ 
τάγματος καταργούνταιτοπ.δ. 103/93 (Α47) και π.δ. 333/95 
(ΑΊ79). 

3. Στον Υπουργό Εμπορικής Ναυτιλίας αναθέτουμε την δη¬ 
μοσίευση και εκτέλεση του παρόντος διατάγματος. 

Αθήνα, 18 Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



